Sewe sterf in KZN-huisbrandEricaweg, Chatsworth (Foto: Google Earth) Sewe mense is dood nadat ŉ brand Vrydagoggend in ŉ huis in Chatsworth, KwaZulu-Natal, uitgebreek het. Brandbestryders het die brand in Ericaweg geblus. “Owerhede sal die oorsaak van die brand ondersoek,” het Robert McKenzie, woordvoerder van die KwaZulu-Natalse nooddienste, gesê. Bongani Tembe, provinsiale woordvoerder van die ANC, het gesê ŉ gassilinder het vermoedelik omstreeks 04:00 in die huis ontplof. Die owerhede kon dit nie bevestig nie. Ncumisa Fandesi, woordvoerder vir die LUR van maatskaplike ontwikkeling, het gesê vyf gesinslede en ŉ huishulp en haar kind het in die brand omgekom. -SAPA